གཞན་བཟོ་ལས་དར་ཆེ་བས་སའི་གོ་ལའི་ཕྱི་ཤུན་གྱི་དྲི་ངན་དབྱང་རླུང་གི་བང་རིམ་ལ་གཏོར་རླག་བཏང་བས་མིའི་རིགས་ལ་སྐྱི་པགས་ཀྱི་ནད་དང་སྐྱ་འགྲིབ་ཀྱི་ནད་སོགས་མང་པོ་འབྱུང་བཞིནཡོད།དེ་མིན་དམག་འཁྲུགས་དང་དབུལ་འཕོངས།ནད་ཡམས་སོགས་ཀྱིས་འཛམ་གླིང་སྐྱེ་ཁམས་ཁོར་ཡུག་ལ་གནོད་པ་བསྐྱལ་བ་དེ་དངོས་སུ་གསེར་དངུལ་གྱིས་ཀྱང་འཇལ་མི་སྲིད་དོ།།དེ་ནི་ང་ཚོ་འགྲོ་བ་མི་ཡིས་མིག་གིས་ལྟ་མི་བཟོད་པའི་སྐྱེ་ཁམས་ཀྱི་སྐྱོ་གར་ཞིག་ཡིན་པ་སྨོས་ཅི་དགོས།དེ་ཡང་ང་ཚོ་བོད་མི་རིགས་འདི་མི་རབས་ནས་མི་ཐོག་ཏུ་འཚོ་བ་རོལ་བའི་མདོ་དབུས་མཐོ་སྒང་གི་སྐྱེ་ཁམས་ཁོར་ཡུག་ལ་མཚོན་ན་ཡང་གནད་དོན་དེ་རིགས་མང་ཆེ་བ་བྱུང་དང་འབྱུང་བཞིན་ཡོད།